Temaplan for barnehageåret 2019

Dette året vil vi i Berlevåg barnehage ha fokus på tema språk som et overordnet mål gjennom hele året.

Gjennom arbeid med språk og kommunikasjon skal barna få utforske og utvikle sin språkforståelse, språkkompetanse og et mangfold av kommunikasjonsformer.

Barnehagen skal bidra med at barn leker med språk, symboler og tekst og stimulere språklig nysgjerrighet, bevissthet og utvikling

Barnehagen skal bidra til at barna

* Utrykker sine følelser, tanker, meninger og erfaringer på ulike måter
* Bruker språket til å skape relasjoner, deltar i lek og som redskap til å løse konflikter
* Videreutvikle sin begrepsforståelse og bruke et variert ordforråd.
* Møter med mangfold av eventyr, fortellinger, sang og samtaler.
* Oppleve spenning og glede ved høytlesing, fortellinger og lydbøker.
* Utforske skriftspråket, som lekeskrift, tegning og bokstaver, gjennom lesing og skriveaktivitet.

Januar: Vinter

Mål for barna:

Barna skal få erfaringer med naturen som fremmer evnen til å orientere seg og oppholde seg i naturen vinterstid.

Prosessmål for barna:

* Oppleve og utforske naturen og naturens mangfold.
* Få kjennskap til mørketid, nordlys og om vinteren generelt her nord.

Mål for voksne:

* Legge til rette for mangfoldige naturopplevelser og bruke naturen som arena for lek, undring, utforsking og læring.
* Synliggjør naturfenomener og reflektere sammen med barna om sammenhenger i naturen.
* Gi barna tid og anledning til å stille spørsmål, reflektere og lage egne forklaringer og delta i samtaler om det de har erfart og opplevd.

Februar: Eventyr fra ulike land

Mål for barna:

Barna skal ta i bruk fantasi, kreativitet og skaperglede som gjenspeiler et mangfold i samfunnet og ulike tidsepoker.

Prosessmål for barna:

* Oppleve glede og stolthet over egen kulturelle tilhørighet.
* La barna møte ulike utrykk fra ulike kulturer og utvide deres forståelse.
* Videreutvikle barnas kreative prosesser og uttrykk
* Barna skal ta i bruk fantasi, kreativ tenkning og skaperglede.

Mål for Voksne:

* Være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforskning av sin egen kulturs eventyr.
* Gi rom for, støtte og berike barnas tradisjonskultur og barnekultur

Mars: Påskeforberedelser og fortsettelse av eventyr.

Mål for barna:

Bli kjent med påskens innhold og ulike tradisjoner.

Prosessmål for barna:

* Få kjennskap til grunnleggende kristne og humanistiske verdier og tradisjoner.
* Få en forståelse for at det finnes mange ulike måter å forstå ting på og leve sammen på

Mål for voksne:

* Formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksensielle temaer.
* Gi barna kjennskap til og markere høytider og tradisjoner og livssyn som er representert i barnehage,

April: Påskeforberedelser og Fiskeri

Mål for barna: Bli kjent med Berlevåg som fiskerisamfunn

Prosessmål for barna:

* Oppleve tilhørighet, styrke identitet og føle stolthet over egen kultur.
* Lære om næringskjeden fra fisken i havet til matbordet.
* Være oppdatert og opptatt av lokalsamfunnet og vise interesse for lokalmiljøets mange muligheter. Utforske ulike landskap, bli kjent med institusjoner og steder i nærmiljøet.
* Bli kjent med tradisjoner, levesett og familie former.

Mål for de Voksne:

* Arbeide for at alle barn er viktige for felleskapet.
* Nytte nærmiljøets muligheter.
* Introdusere barna for personer, steder og samfunnsinstitusjoner i nærmiljøet for å skape tilhørighet.
* Gi barna forståelse at samfunnet er i endring, og at de inngår i en historisk, nåtidig og fremtidig sammenheng.

Mai: 17 Mai og fiskeri

Mål for barna: Legge grunnlag for tilhørighet, deltagelse og holdninger

Prosess mål for barna:

* Vi fortsetter med lokalsamfunnet og fiskeri
* Få kjennskap til grunnverdier i den norske lov. Hvorfor vi feirer 17 mai.

Mål for voksne:

* Skape tilhørighet og stolthet over egen kultur.
* Sørge for at barna erfarer at deres valg og handlinger kan påvirke situasjonen både for dem selv og andre.

Juni: Småkryp

Mål for barna Få gode opplevelser av små skapninger og undring over naturens fenomener.

Prosessmål for barna:

* Gi barna erfaringer og kunnskap om insekter og deres betydning for oss.
* Gode opplevelser ute i naturen.

Mål for voksne:

Ta utgangspunkt i barnas nysgjerrighet, interesse og forutsetninger, stimulere barna til å oppleve med alle sanser, i akta og undre seg over fenomener ute i naturen.

Juli/august: Utelek

Mål for barna: Barna skal få gode opplevelser ute. Barna skal oppleve tilhørighet og trygghet til å leke, utforske og lære.

Prosessmål for barna:

* Skaffe seg erfaring med varierte og motoriske aktiviteter og utfordringer
* Utvikle glede gjennom bruk av naturen til utforsking og lekearena.

Prosessmål tilvenning:

* Bidra til at barna primært skal bli kjent med sin base, sine voksne og barn på basen.
* Bidra til at barna danner positive relasjoner med barn og voksne.
* Skaffe seg gode erfaringer og opplevelser i barnehagen.

Mål for voksne:

* Voksne er aktive i utelek.
* Bidra aktivt i lek slik at barna kan få positive opplevelser av uteleken.
* Inngå en positiv og god dialog med foreldrene slik at de føler seg sett og hørt og føler trygghet i forhold til sitt eget barn.

September: Vennskap

Mål for barna:

* Barna skal bli selvstendig og trygge på seg selv og vi skal ta vare på og vise omsorg ovenfor hverandre.

Prosessmål for barna:

* Oppleve glede gjennom å gi og få omsorg fra vennene sine.
* Gi alle en mulighet til å utvikle gode relasjoner og finne venner.
* Aktivt legge til rette for omsorgfulle relasjoner mellom barn og personalet og mellom barna, som grunnlag for trivsel, glede og mestring.

Mål for voksne:

* være varme og inkluderende.
* Sikre at alle får venner.
* Være bevisst på egne holdninger
* Vi skal bidra til at alle barn føler seg sett og anerkjent for den de er, og synliggjøre den enkeltes plass og verdi i felleskapet.

Oktober: Trafikk og brannvern.

Mål for barna: Gi barna grunnleggende trafikkunnskaper og brannvernkunnskaper.

Prosessmålfor barna:

* La barna oppleve, erfare og få kunnskap om hvordan det er å være en trafikant.
* Gi barna erfaring med refleksbruk.
* Erfare og lære om brann gjennom øvelse og besøk av brannbil.

November: Mat og helse

Mål FOR BARNA: Barna skal gjennom medvirkning i mat og måltidsaktiviteter motiveres til å spise sunt og få grunnleggende forståelse på hvordan sunn mat kan bidra til god helse.

Prosessmål FOR BARNA:

* Oppleve trivsel, glede og mestring ved allsidig bevegelse erfaringer inne og ute.
* - Bli kjent med egne behov, få kjennskap til kroppen og utvikle gode vaner for hygiene og et variert kosthold.

Mål for voksne:

* Skal legge til rette for bevegelse, lek og sosial samhandling ut i fra barnets forutsetning.
* Skal bidra til at barna blir kjent med kroppen sin og utvikle bevissthet om egne og andres grenser.
* Gi barna matglede og matkultur, mentalt og sosialt velvære.

Desember: Advent og jul

Mål for barna: Bidra til at barn får delta i juleforberedelser og tradisjoner.

Prosessmål for barna:

* Få kjennskap til den kristne høytiden og tradisjoner
* Utforske og undre seg over eksistensielle, etiske og filosofiske spørsmål.
* Oppleve gleden og alvoret ved førjulstiden.

Mål for voksne:

* Gjøre førjulstiden til en koselig tid for både barn og voksne.
* Skape rom for opplevelser, undring, ettertanke og gode samtaler.

AAZFFLVIDMWW0JJØ

***TEMAPLAN 2019***